
Direcția Patrimoniu
             Nr.________/______________
	






                                                            Avizat Serviciul Juridic
                                                            Prin raport de avizare nr. ______ / ___________
		
Raport de specialitate
privind aprobarea documentației tehnice cadastrale cu propunerea de alipire a imobilelor terenuri, având NC 64820, NC 55434 și NC 69546, înscrise în CF a UAT Drobeta Turnu Severin 64820, 55434 și 69546,  situate în Drobeta Turnu Severin, rezultând imobilul teren având NC 69698 - str. Serpentina Roșiori nr. 1-3


            Prin referatul de aprobare nr. _______/____________, Viceprimarul Municipiului Drobeta Turnu Severin propune adoptarea unui proiect de hotărâre de consiliu local privind aprobarea documentației tehnice cadastrale cu propunerea de alipire a imobilelor terenuri, având NC 64820, NC 55434 și NC 69546, înscrise în CF a UAT Drobeta Turnu Severin 64820, 55434 și 69546,  situate în Drobeta Turnu Severin, rezultând imobilul teren având NC 69698 - str. Serpentina Roșiori nr. 1-3.
	Analizând proiectul de hotărâre am constatat că a fost elaborat  în conformitate cu prevederile legale, în speță :
· Dispozițiile art. 879 alin. (1) din Legea nr. 287/2009 privind Codul civil conform cărora ” imobilul înscris în cartea funciară se poate modifica prin alipiri, dacă mai multe imobile alăturate se unesc într-un imobil sau dacă se adaugă o parte dintr-un imobil în alt imobil ori, după caz, se marește întinderea acestuia”;
· Dispozițiile art. 880 alin (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· Dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire și dezlipire a imobilelor înscrise în cartea funciară se încheie în forma autentică”;	
 -   Dispozițiile art. 27 din Legea nr. 7/1996, conform cărora ”imobilele ce aparțin domeniului public și privat al statului sau, după caz, al unității administrativ-teritoriale se vor înscrie în cărți funciare speciale ale unitătii administrativ teritoriale pe care sunt situate, cu excepțiile prevazute de lege, iar cărțile funciare speciale se țin de către birourile teritoriale ale oficiului teritorial”.
De asemenea, conform prevederilor art. 135 alin. (3) din Ordinul Directorului General al Agenției Naționale de Cadastru și Publicitate Imobiliară nr. 700/ 09.07.2014 privind aprobarea Regulamentului de avizare, recepție și înscriere în registrul de carte funciară ”operațiunea de dezlipire/alipire a unui imobil este considerată  finalizată în momentul înscrierii actului autentic de dezlipire/alipire în cartea funciară”.
Adoptarea proiectului este necesară și oportună din următoarele considerente:
· Adresa nr. 17292/09.05.2022 formulată de către Direcția Dezvoltare Locală și Managementul Proiectelor prin care se arată faptul că Unitatea Administrativ-Teritorială, Municipiul Drobeta Turnu Severin, a depus prin Planul Național de Redresare și Reziliență – Componenta C15 – Educație “Construirea – echiparea și operaționalizarea a 110 creșe”, proiectul “Construire și dotare creșă zona ANL”, fiind necesar un teren în suprafață de 2525,84 mp;
· Necesitatea edificării în zona locuințelor ANL a unei creșe, fapt ce ar veni în întâmpinarea nevoilor cetățenilor din zona respectivă;
· Preocuparea autorității publice locale pentru dezvoltarea serviciilor de educație timpurie antepreșcolară;
· Înțelegerea faptului că o creșă este un serviciu de interes local care are misiunea de a oferi, pe timpul zilei, servicii integrate de îngrijire, supraveghere și educație timpurie copiilor de vârstă antepreșcolară;
· Faptul că educația antepreșcolară constituie un fenomen social indisolubil legat de dezvoltarea socio-umană și existența unor grupuri sociale cât mai largi, caracterizate de un standard ridicat de viață, economic, cultural și educațional.
Susținerea proiectului din punct de vedere legal este fundamentată pe dispozițiile art. 84 art. 129 alin. 1, alin. 2 lit. (c), art. 139 alin. 1, alin. 3 lit. (g), din O.U.G. nr. 57/2019 privind Codul administrativ,  Dispozițiile art. 879 alin. (2) respectiv 880 alin. (1) din Legea nr. 287/2009 privind Codul civil, Dispozițiile art. 25 alin (2) și ale art. 27 din Legea nr. 7/1996 privind cadastrul și publicitatea imobiliară republicată și actualizată, dispozițiile art. 132-135 din Ordinul Directorului General A.N.C.P.I. nr. 700/09.07.2014.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea documentației tehnice cadastrale cu propunerea de alipire a imobilelor terenuri, având NC 64820, NC 55434 și NC 69546, înscrise în CF a UAT Drobeta Turnu Severin 64820, 55434 și 69546,  situate în Drobeta Turnu Severin, rezultând imobilul teren având NC 69698 - str. Serpentina Roșiori nr. 1-3
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.

          Director,               Șef Serviciu Administrare Terenuri,                 Inspector,
     Radu Lăpădat                               Felix Nuhaiu                              Valentin Zimța 

